google/wiki40b huggingface dataset:
Kandaulizmas

Kandaulizmas (lot. Candaules – Kandaulas, Lydijos valdovas, rodęs Gigesui savo miegančią nuogą žmoną) – ekshibicionizmo ir mazochizmo atmaina, kai lytiškai susijaudinama ir pasitenkinama, rodant kitiems vyrams savo nuogą partnerę ar žmoną. Ji savo ruožtu apie tai nežino arba yra verčiama sutikti. Kartais yra rodoma jos nuotrauka.
Kastelamare di Stabija

Istorija

Kastelamare di Stabija yra šalia senovės romėnų miesto Stabijų, kurį sugriovė Vezuvijaus išsiveržimas 79 m. Pilis, pagal kurią buvo pavadintas miestas buvo pastatyta IX a. pietinėje įlankos pusėje. Ji buvo atstatyta valdant Frydrichui II, o karalius Karolis I Anžu ją išplėtė.
Savivaldybė, kuri anksčiau vadinosi Castellamare, pasivadino Castellammare 1863 m. sausio 22 d., o dabartinį pavadinimą gavo 1912 m. gegužės 31 d.
2010 m. merasLuigi Bobbio paskelbė, kad uždraus minisijonėlius. Be to jis pasiūlė uždrausti deginimąsi saulėje, klumpių naudojimą, futbolo žaidimą viešose vietose.
Parmezanas

Parmezanas (it. Parmigiano-Reggiano ) yra kietasis granuliuotas karvės pieno sūris iš Italijos. Sūris verdamas Emilijos-Romanijos ir Lombardijos regionuose. Pagal šalies įstatymus tik šiuose regionuose pagaminti sūriai gali būti vadinami Parmigiano-Reggiano.
Pagal legendą parmezanas buvo kurtas viduramžių Bibiano mieste, Emilijos Redžo provincijoje. Šio miesto produkcija netrukus išplito į Parmos ir Modenos teritorijas. Istoriniai dokumentai parodo, kad XIII–XIV amžiuje Parmezano sūris buvo labai panašus į tą, kuris gaminamas šiais laikais.
Savo užrašuose Giacomo Casanova teigia, kad šis sūris buvo gaminamas XVIII a. viduryje Lodžio mieste.
Parmezano sūris savo sudėtyje turi daug kvapų stipriklių, tarp jų aldehidų ir butiratų.
Šiame sūryje taip pat yra daug glutamo rūgšties – apie 1,2 gramo 100 gramų sūrio. Pagal šį rodiklį parmezanas yra antras tarp natūraliai gaminamų produktų po Rokforto sūrio. Būtent dėl didelio glutamo kiekio parmezanas savyje turi umami skonį.
Sandėris (2005 filmas)

Turinys

1880-ieji metai, Australija. Dalis brolių Bernsų gaujos, įkliuvusios į teisėsaugininkų pasalą, žūva arba paimami į nelaisvę. Suimtam Čarliui Bernsui kapitonas Stenlis pasiūlo sandėrį: jis ir jo jaunesnysis brolis Maikas bus laisvi, jeigu Čarlis nuvyks į kalnus, kur slapstosi likusi gaujos dalis, suras ir nužudys vyresnįjį brolį Artūrą...
Lūžis (1970 filmas)

Turinys

Ryte jaunos šeimos tėvas Šarlis Renjė, apimtas pamišimo, užpuola savo žmoną Heleną, o vėliau sužaloja savo 4 metų sūnų. Helena apsigina ir sužeidžia vyrą, o paskui iškviečia policiją.
Jos vyras, įtakingo verslininko Liudviko Renjė sūnus, išsiunčiamas gydytis namo, o šio tėvas bet kokiais būdais stengiasi gauti teises į anūko globą, nes jis visada buvo prieš sūnaus ir Helenos santuoką. Pastaroji, norėdama būti arčiau sūnaus, apsistoja netoli esančiame pensione, kur netrukus pasirodo Polis Tomas – vyras, kuriam Liudvikas Renjė pavedė rasti kokios nors kompromituojančios medžiagos apie Heleną. Polis netrukus su ja susidraugauja, tačiau nesugeba rasti jokių galimų jos netinkamo elgesio įrodymų. Liudviko spaudžiamas, kartu su meiluže Sonia nusprendžia suklastoti įrodymus, kad Helena seksualiai išnaudoja psichiškai nesveiką merginą bei vartoja narkotikus. Helenai pavyksta nuspėti jų planus, o galiausiai visus Polio planus sugriauna pensione pasirodęs Šarlis Renjė, trokštantis susigrąžinti žmoną. Grumtynių metu Polis šį mirtinai sužeidžia peiliu...
Džedziangas

Geografija

Džedziangas ribojasi su Dziangsu provincija ir Šanchajaus miesto teritorija šiaurėje, Anhujaus provincija šiaurės vakaruose, Dziangsi vakaruose ir Fudzianu pietuose. Rytuose provincijos krantus skalauja Rytų Kinijos jūra.
Apie 70 % teritorijos užima kalvos. Aukščiausias taškas – Huangjadzianas (Huangyajian, 1921 m). Aplink Hangdžou, Dziasingo, Hudžou miestus – lygumos. Šiaurėje yra Didžiojo Kinijos kanalo atkarpa. Didžiausios upės – Čiantangas (Qiantang) ir Oudziangas (Oujiang). Garsus Hangdžou Vakarinis ežeras (Sihu).
Palei krantą rikiuojasi daugiau nei trys tūkstančiai salų. Didžiausia jų – Džoušanas (trečia pagal dydį Kinijoje).
Klimatas drėgnas subtropinis, ryškūs keturi metų laikai. Vidutinė metinė temperatūra nuo 15 iki 19 °C, krituliai – 1000–1900 mm. Daugiausia lyja vasaros pradžioje, o pabaigoje Džedziange būna taifūnų.
Mažonų seniūnija

Istorija

Bendras seniūnijos plotas – 22100 ha, iš jų 6200 ha miško, seniūnijai priklauso dalis Tyrelio miško, didžiulis Sutkų miškų masyvas - Ringių miškas, dalis Tauragės ir visas Mažonų miškas. Pusė seniūnijos ploto priklauso Pagramančio RP, kuris įsteigtas siekiant išsaugoti vertingą Akmenos ir Jūros upių santakos slėnių bei miškų kraštovaizdį. Parko ir seniūnijos teritorijoje teka šios upės ir upeliai: Jūra, Akmena, Šunija, Irtuona, Ringė, Lylava, Karapolis, Kaipė, Girupis bei daugelis mažesnių. Seniūnijoje yra 5 didelės atodangos, auga bent 5 ypač seni ir pažymėti medžiai, stūkso 4 piliakalniai bei du akmenys-milžinai, vienas jų priklauso mitologinių akmenų grupei. Taip pat seniūnijoje stovi daug paminklų skirtų žydų genocidui, žuvusiems partizanams ir tremtiniams atminti, ne vienas koplytstulpis ir stogastulpis, rodantis gilų senųjų žmonių tikėjimą. Mažonų seniūnija garsi karjerais: durpių, žvyro, smėlio, ir jų yra ne po vieną, bet kai kurie, pavyzdžiui, 3 karjerai prie Mažonų jau yra išeksploatuoti sovietmečiu arba net pirmosios nepriklausomos Lietuvos metais, Leoniškės durpynas nebeeksploatuojamas nuo tada, kai buvo išardytas siaurasis geležinkelis, Sungailiškių žvyro karjeras garsus čia rengiamomis kasmetinėmis respublikos autokroso varžybomis. Nuo 2006 metų seniūnijoje gyventojų daugėja.
Kazimieras Jakutis

Biografija

Kazimieras Jakutis gimė Ignalinos r., Kalviškių k. 1967–1971 m. mokėsi Gerkonių (Ignalinos r.) pradinėje mokykloje, 1971–1978 m. – Dūkšto vidurinėje mokykloje. 1978–1983 m. studijavo Lietuvos žemės ūkio akademijoje, kur įgijo inžinieriaus hidrotechniko išsilavinimą.
1983–2009 m. Kazimieras Jakutis gyveno ir dirbo Jonavoje, kur įsteigė individualią įmonę „Lonas“, vėliau tapusią „Lono“ įmonių grupe.
Nuo 2005 m. Kazimieras Jakutis daug laiko skiria meninei kūrybai bei koncertinei veiklai ir renginių organizavimui.
2005 m. Kazimieras Jakutis įdiegė muzikos ir poezijos sambūrių – „poezijos atlaidų“ tradiciją savo sodyboje Pagulbio kaime (Molėtų r.). „Pagulbio poezijos atlaidai“ buvo organizuojami 10 metų. 2014 m. įvyko paskutiniai jubiliejiniai „Pagulbio poezijos atlaidai“. Apie šiuos „atlaidus“ yra nemažai straipsnių regiono ir respublikinėje spaudoje, internetiniuose tinklapiuose . Pagulbio sodyboje taip pat organizuojamos pavasario ir rudens šventės, Advento vakaronės.
2011 m. Kazimieras Jakutis įkūrė muzikos grupę. Nuo 2015 m. grupės sudėtis nesikeičia. Ją sudaro Vaidas Indrašius (klavišiniai), Gediminas Legas (būgnai), Edvardas Rogoža (elektrinė gitara), Mantas Pilvelis (saksofonas), Bernardas Prušinskas (bosinė gitara), Kazimieras Jakutis (vokalas, akustinė gitara, lūpinė armonikėlė).
Kazimieras Jakutis nuo 14 metų groja gitara ir dainuoja, nuo 18 metų kuria ir atlieka autorines dainas savo ir lietuvių poetų eilėmis, koncertuoja Lietuvos miestuose ir kaimuose, koncertinėje veikloje dar žinomas kaip dainuojamosios poezijos atlikėjas pseudonimu Pagulbis.

Šeima

Žmona – Birutė Bradauskaitė – Jakutienė. Vaikai – Adas Jakutis, Liudas Jakutis, Domas Jakutis, Saulius Jakutis.
Ukmergės meno mokykla

Ugdymo programos

Želvos filialo ugdymo procesas vykdomas Ukmergės rajono Želvos gimnazijos bazėje, šokio ankstyvojo, pradinio ugdymo programos – Ukmergės Antano Smetonos gimnazijos bei Ukmergės kultūros centro bazėse, dailės ir muzikos ugdymo programos – Ukmergės meno mokyklos Dailės ir Muzikos skyriuose.
Muzikos ugdymo programose mokoma šių dalykų: fortepijono, chorinio, solinio dainavimo, akordeono, styginių instrumentų (smuiko, violončelės, klasikinės gitaros), pučiamųjų instrumentų (trimito, tenoro, tūbos, klarneto, saksofono, išilginės fleitos), muzikos teorijos ir istorijos.
Dailės ugdymo programose mokoma: pradinio ugdymo programoje - grafinės raiškos, spalvinės raiškos ir erdvinės raiškos dalykų, pagrindinio ugdymo programoje - piešimo, tapybos, erdvinės formos, kompozicijos, dailėtyros, grafikos, tekstilės, naujųjų technologijų menų dalykų, tikslinio ugdymo programoje - piešimo ir tapybos dalykų, neformaliojo ugdymo programoje - piešimo ir tapybos dalykų, ankstyvojo dailės ugdymo programos studijoje „Spalvų namelis“ - meninės raiškos, suaugusiųjų dailės studijoje - meninės raiškos.
Šokio ugdymo programose mokoma: pradinio ugdymo programoje - pramoginio, klasikinio, charakterinio, lietuvių liaudies šokių, ankstyvojo šokio ugdymo programoje „Smagūs žingsneliai“ - meninės raiškos.

Istorija

1956 m. Ukmergėje įsteigta Muzikos mokykla. 1991 m. grupė menininkų inicijavo Dailės mokyklos įsteigimą. Dailės mokykla iki 2009 m. veikė buvusios žydų pradžios mokyklos pastate Vasario 16-osios g. 11. Reorganizavus šias abi ugdymo įstaigas, nuo 2010 m. rugsėjo 1 d. savo veiklą pradėjo Ukmergės meno mokykla.
Ukmergės meno mokyklą 2015-2016 m. m. baigė 60 mokinių: 29 – dailės ugdymo programas, 31 – muzikinio ugdymo programas.
Stanislovas Borkertas

Biografija

1997 m. Lietuvos socialdemokratų partijos Vilkaviškio rajono skyriaus narys. 2000–2003 m. Vilkaviškio rajono savivaldybės tarybos narys.
Žmona Teresėlė, vaikai Rita, Rima, Artūras.
Kalniškiai (Imbarė)

Etimologija

Važiuojant į kaimą nuo Erlėnų, tenka kilti į aukštumą – kalną. Todėl kaimas buvo pavadintas Kalniškiais. Vietovardis rašomas liet. Kalniškiai, Kalniškės, žem. Kalnėškē, lenk. Kalpiszki, Kalniszki, rus. Кальнишкай, Кальнишкяй.

Kalniškiai

Šaučikiai – 2 kmNerėpaiVindeikiai – 8 kmJuodupėnai – 4 kmDvarčininkai – 1 km
Baidotai – 3 kmErlėnai – 1 kmSALANTAI – 7 kmLaiviai – 2,5 km
Ashraf Sugar FC

Istorija

Klubo ištakos siekia ? m.
Kosovo klimatas

Kosovas – sąlyginai maža teritorija, kuri dėl savo sudėtingos reljefo struktūros turi kelias klimato sistemas.
Kosovas yra pietinėje Šiaurės pusrutulio platumoje ir yra veikiamas Viduržemio jūros ir žemyninio klimato. Svarbūs veiksniai, kurie lemia Kosovo klimatą yra: padėtis link Eurazijos ir Afrikos, hidrografinės masės (Atlanto vandenyno ir Viduržemio jūros), atmosferų masės (atogrąžų, arktinė ir žemyninė) ir kiti. Nežymūs veiksniai: reljefas, hidrografija, lygumos ir augmenija.

Klimatas regionuose

Ibaro slėnio klimatą nulemia žemyninės oro masės. Dėl šios priežasties regione temperatūra žiemą gali nukristi iki -26 °C, o vasara čia būna labai karšta, vidutiniškai 20 °C, kartais iki 37 °C. Šiame regione vyrauja sausas klimatas ir vidutinis kritulių kiekis per metus – apie 600 mm. Metohijos regionas, kuriame yra Baltojo Drino upė, yra itin veikiamas karštų oro masių, kurios kerta Adrijos jūrą. Vidutinė temperatūra žiema būna nuo 0,5 °C iki 22,8 °C. Vidutinis kritulių kiekis – 700 mm per metus. Žiemoms būdingas gausus sniego kiekis.

Vėjai

Vėjai Kosove yra atsitiktiniai meteorologiniai reiškiniai. Vidutinis vėjo greitis šalyje – 1,3 m/s. Galingos vėtros, kurios apgadina namus, yra būdingos kovo ir balandžio mėnesiams.
Gediminas Jaunius

Biografija

1996 m. baigė Klaipėdos E. Balsio menų gimnaziją, įgijo saksofonininko specialybę. 1996–1997 m. mokėsi Kretingos Šv. Antano religijos studijų institute prie Vytauto Didžiojo universiteto (VDU) Katalikų teologijos fakulteto. 1997–1999 m. ruošėsi tapti jėzuitu, gyveno jėzuitų namuose, studijavo Kauno kunigų seminarijoje prie VDU Katalikų teologijos fakulteto. 2001 m. mokėsi Vilniaus universiteto (VU) Žurnalistikos institute.
2000 m. Lietuvos II Eucharistinio kongreso organizacinio komiteto vadybininkas, LVK leidyklos „Katalikų pasaulis“ vyr. redaktorės pavaduotojas vadybai. 2000–2001 m. leidyklos „Aidai-Echoes“ vadybininkas administratorius. 2001 m. kardinolo A. J. Bačkio ingreso organizacinio komiteto atstovas spaudai. 2000–2003 m. visuomeninės organizacijos Krikščioniškos muzikos studija „Musica Aeternitatis“ valdybos pirmininkas. Katalikų radijo „Mažoji studija“ bendradarbis.
2001–2007 m. UAB „J&G produkcija“ vyr. redaktorius. 2002–2007 m. TV3 televizijoje – laidos „TV Pagalba“ komandos narys. Nuo 2008 m. TV3 „Žinių tarnybos“ laidos „Vakaro žinios“ vedėjas, tiesioginės laidos „Kriminaliniai tyrimai“ vedėjas.
2007–2008 m. Plungės rajono savivaldybės mero pavaduotojas visuomeniniais pagrindais. 2007–2008 m. Plungės rajono savivaldybės tarybos narys. Tėvynės Sąjungos narys.  2009 m. sustabdė narystę partijoje.
Nuo 2008 m. kūrybos namų „Elitaz“ prodiuseris. Nuo 2008 m. kūrybos namų „Elitaz“ prodiuseris. Masinių renginių ir TV projektų režisierius. 2008 m. TV3 projekto „Lietuvos perlai. Šauniausios damos rinkimai“ vedėjas ir prodiuseris. 2008–2011 TV3 televizijos sezono atidarymų prodiuseris ir režisierius. 2011 m. „Eurobasket 2011“ čempionato Didžiojo atidarymo prodiuseris ir režisierius. 
Nuo 2012 m. LNK projekto „Lietuvos balsas“, rengiamo pagal TV formatą "The Voice of… ", prodiuseris.
Nuo 2013 m. Vytauto Didžiojo universiteto Menų fakultete dėsto Kūrybinių industrijų įvadą. Įvairiuose šalies universitetuose ir kitose mokymo įstaigose rengia seminarus ir viešas paskaitas apie TV ir pramogų industrijas.
Nuo 2019 m. Vilniaus miesto savivaldybės tarybos narys.
FK Jazzhotel-Grigiškės

Istorija

Grigiškių komanda veikė dar sovietmečiu. Po Nepriklausomybės atgavimo komanda žaidė III lygoje, 1995 m. pateko į II lygą, kur 1998 m. iškovojo sidabrą, o 1999 m. – bronzą. Po 2001 m. sezono komanda iširo. Atkurta 2011 m. remiant viešbučiui „Jazz Hotel“.
Speigas

Speigas – didelis, spiginamas šaltis. Speigas pasiekia stichinio meteorologinio reiškinio kriterijų, kai minimali oro temperatūra 1–3 naktis būna -30 °C arba žemesnė.  Lietuvoje žemiausia oro temperatūra buvo užfiksuota Utenoje 1956 m. vasario 1 d., kuomet temperatūra nukrito iki –42,9 °C laipsnių šalčio.
Činghajus

Administracinis suskirstymas

Činghajų sudaro vienas prefektūrų lygmens miestas (Siningas), viena prefektūra (Haidongas) ir šešios autonominės prefektūros: Haibei, Hainanas, Huangnanas, Gologas, Gyêgu ir Haisi. Visi šie administraciniai vienetai padalinti į 4 rajonus, 2 sričių lygmens miestus, 30 sričių ir 7 autonomines sritis.

Ekonomika

Šios provincijos ekonominis lygis yra vienas iš prasčiausių visoje Kinijoje. BVP vienam gyventojui, 2004 metų duomenimis, sudarė vos 882 JAV dolerius.

Demografija

Provincijoje gyvena 5,2 milijonai žmonių. Daugiausia yra hanių (etninių kinų), taip pat esama tibetiečių, tu, hujų, salarų ir mongolų tautybių žmonių.

Geografija

Činghajus yra Tibeto plynaukštės šiaurės rytuose. Provincijos viduryje yra Geltonosios upės ištakos, pietuose – Jangdzės ir Mekongo.
Vidutinis aukštis Činghajuje yra apie 3000 m virš jūros lygio. Yra Tangula ir Kunluno kalnai. Vidutinė temperatūra apie -5 °C – 8 °C. Sausį temperatūros svyruoja nuo -18,2 °C iki -7 °C, liepą – nuo 5 °C iki 21 °C. Nuo vasario iki balandžio pučia stiprūs vėjai, būna smėlio audrų.
Činghajaus ežeras (arba Kukunoras) yra didžiausias Kinijos Liaudies Respublikos ežeras.

Kultūra ir turizmas

Činghajaus administracinėje provincijoje yra keturi skirtingi kultūriniai regionai, priklausantys Tibeto kultūrinei zonai. Vakarinę jos dalį užima beveik negyvenamos Čangtango pusdykumės, kurios taip pat apima ir didelę dalį gretimo Tibeto autonominio regiono. Pietvakarinė Činghajaus provincijos dalis priskiriama Khamui (kuris taip pat apima ir rytinę TAR dalį bei vakarinį Sičuaną). Šiaurės rytinė, tankiausiai gyvenama provincijos dalis, per kurią teka Geltonoji upė, sutampa su Amdo regionu. Šiaurės vakarinėje teritorijoje yra Aukštutinė Mongolija su Caidamo baseinu ir Kukunoro ežeru. 
Turistus labiausiai traukia Siningo apylinkės istoriniame Amde. Sininge susilieja tibetiečių, hujų ir kitų tautinių mažumų kultūros. Mieste lankomos didžioji Siningo (arba Donguano) mečetė ir Šiaurinio kalno šventykla. 30 km nuo Siningo yra Kumbumo vienuolynas.
Taip pat lankomas Činghajaus ežeras, esantis 3600 m. v.j.l.
Irena Sedleckaitė

Biografija

1979 m. baigė Vilniaus inžinerinį statybos institutą, ekonomistė.
1996–1998 m. Alytaus miesto savivaldybės buhalterė, 1998–2003 m. UAB „Alytaus statyba“ direktoriaus pavaduotoja, direktorė, UAB „Negė“ buhalterė. 2003-2007 m. Alytaus miesto savivaldybės kontrolierė.
Nuo 1995 m. Lietuvos politinių kalinių ir tremtinių sąjungos, nuo 1999 m. Lietuvos socialdemokratų partijos Alytaus miesto skyriaus narė.
1995–1997 m., 1997–2000 m. (LPKTS), [[Alytaus miesto savivaldybės taryba 2000–2003 m.|2000–2001 m. (LSDP) ir nuo 2011 m. Alytaus miesto savivaldybės tarybos narė.
Dolinka

Istorija

Gyvenvietė įsteigta 1909 m. persikėlėlių iš Samaros ir Saratovo gubernijų. Nuo 1910 m. Dolino valsčiaus centras, 1929–1959 m. Karlago administracinis centras.
Miškas (Gvatemala)

Istorija

Senovėje dabartinio miesto regione dominavo indėnai pokomamai, netoliese buvo jų sostinė Senoji Činautla (Chinautla Vieja), kuri kartais taip pat vadinama Mišku (Mixco Viejo). Dabartinis miestas įkurtas 1526 m.
Civilization: Beyond Earth

Apžvalga

„Beyond Earth“ yra ėjimų strategija, žaidžiama šešiakampėmis išklotinėmis nusėtame žaidimo žemėlapyje. Savo mechanika labai panašus į pirmtaką „Civilization V“:  naudojama identiška miestų koncepcija, miestų-bazių progresavimo sistema, lyderių, žaidimo tarpsnių, statinių tobulinimo ir technologijų atradimo koncepcijos.
Yra ir skirtumų tarp šio ir ankstesniojo žaidimo modelių. Ankstesnėse „Civilization“ dalyse žaidėjai rinkdavosi istorines imperijas, vadovaujamas istorinių figūrų, kurių asmenybės būdavo nustatytos iš anksto. „Beyond Earth“ žaidime žaidėjai žaidimo pradžioje gali rinktis jų ekspediciją paremsiantį sponsorių, erdvėlaivio, kuriuo pasieks planetą, tipą, ir ką jie su savimi nusigabens į naująjį pasaulį, tokiu būdu suteikiant žaidėjui laisvę sukurti savo paties civilizaciją. Pirmieji žaidėjo atlikti sprendimai turi didelės įtakos vėlesnėje eigoje. Ankstesniuose „Civilization“ žaidimuose technologijų medis šakojosi tik į vieną pusę, čia – į kelias, kiekvienąkart žaidėjui leidžiant pasirinkti po vieną. Žaidime tyčia negalima mainytis technologijomis tarp civilizacijų, taip pat beveik neįmanoma atrakinti jų visų vienos žaidimo partijos metu.
„Beyond Earth“ pristatyta „giminystės“ (angl. affinity) žaidimo mechanika, tai viską paliečiantis filosofinis klausimas, nulemiantis žaidėjo civilizacijos technologinį progresą ir atrakinantis vienai iš giminysčių (Harmony, Supremacy, Purity) būdingų karinių vienetų. Harmony siekis koegzistuoti su planeta, pasisavinant jos genetines modifikacijas ir prijaukinti gyvūniją. Supremacy skatina pasikliauti pažangiosiomis technologijomis, tuo tarpu Purity siekis yra izoliuotis nuo svetimos aplinkos ir teraformuoti planetą. Žaidimą laimi ta civilizacija, kuri pirmoji užbaigia pagal jos pasirinktą giminystę paskirtą projektą. Pergalę galima pasiekti ir kitais būdais, kaip antai užkariavus visas kitas civilizacijas arba sekant ateivių civilizacijos pėdomis ir galop užmezgant su ja kontaktą.
2015 m. spalio 9 d. išleistas pirmasis žaidimo papildymas "Rising Tide".

Įvertinimas

„Civilization: Beyond Earth“ iš kritikų sulaukė teigiamų recenzijų. GameRankings apžvalgininkai skyrė bendrą 79,54 % įvertį, tuo tarpu Metacritic suvestinės duomenis, žaidimui teko 81/100 balų.
Kubalas

Istorija

Kolonijiniais laikais Kubalas buvo svarbus sizalio auginimo centras.
Bala Town FC

Istorija

Klubo ištakos siekia 1880 m. Nuo 2009 m. žaidžia elito divizione. 2017 m. iškovojo Velso futbolo taurę.
Amerikos lietuvių bibliotekos leidykla

Amerikos lietuvių bibliotekos leidykla (angl. Lithuanian Library Press) – JAV lietuvių leidybos organizacija, įkurta 1977 m. Čikagoje.
Leidykla leidžia iliustruotus informacinius lietuvių kultūros leidinius, grožinius kūrinius, monografijas lietuvių ir anglų kalbomis. Vadovauja direktorių taryba, nuo 1977 m. pirmininkas Algimantas Kezys ir valdyba, nuo 1978 m. vedėjas Petras Aleksa.
Elniavabaliai

Vystymasis

Lervos stambios, pasagos formos su ruda galvute. Vystosi trūnijančioje ąžuolų, rečiau kitų lapuočiu medžių, senų kelmų, šaknų ar rąstų medienoje. Prieš virsdamos lėliukėmis iš išgraužų pasidaro sau „lopšelį“. Kai kurios rūšys prieš virsdamos lėliukėmis išlenda iš trūnijančios medienos ir įsirausia į dirvožemį. Vabalai minta lapuočių medžių, ypač ąžuolo bei beržo, tekančiomis sultimis.

Reikšmė

Nors dėl savo ragų atrodo grėsmingi, tačiau paėmus į ranką žmogui nieko nepadarys. Vabalai naudingi: greitina trūnijančios medienos irimą.
Mijo tiltas

Statyba ir tilto bruožai bei paskirtis

2004 metų gruodžio 14 d. Prancūzijos prezidentas Žakas Širakas iškilmingai atidarė Milau viaduką, esantį automagistralėje A 75, jungiančioje Klermon Feraną su Bezijė. Milžiniško viaduko statybos darbai užtruko trejus metus. Pastačius viaduką atsirado galimybė kirsti Tarn slėnį be sustojimo, sutrumpinus kelionės laiką 45 minutėmis ir 62 kilometrais kelyje Paryžius – Perpigan. 2,4 km ilgio ir rekordinio 343 metrų aukščio viadukas – įmonės Compagnie Eiffage du Viaduc de Milan statinys. Septynios atramos, iš kurių aukščiausia iškilusi į 341 m, remia 36 000 tonas sveriančius metalinius karkasus ir gelžbetonio plokštes.
Aukščiausia viaduko atrama (341 m) yra truputi aukštesnė už Eifelio bokštą. Atramos pastatytos ant 200 m² pamatų, o jų viršūnių, besijungiančių su kelio dangos plokštėmis, plotas – 30 m². Tikimasi, kad tokia konstrukcija bus atspari galimiems seisminiams smūgiams. Viadukas yra lengvai pasviręs tiek horizontalioje, tiek vertikalioje plokštumoje. Vertikalusis pasvirimas yra 3 proc. iš šiaurės į pietus. Horizontalus skirtas išvengti vairuotojus klaidinančio susidaromo optinio vaizdo, t. y. atramos lygiuojamos taip, kad nebūtų matomas kolonų miškas. Dėl to statinys yra lengvai pasviręs į rytus Bezijė kryptimi.
Statyba buvo vykdoma su specialiais, iš palydovo valdomais kranais. Kiekviena viaduko atrama statyta iš 16 sekcijų, po 2230 tonų. Sekcijos surinktos iš 60 tonų masyvų, kurių plotis 60 metrų, ilgis 17 metrų.
Alpinė rozalija

Išvaizda

Dydis svyruoja nuo 15 iki 38 mm, patinai šiek tiek mažesni už pateles. Juodas, bet apaugęs tankiais plaukeliais, dėl kurių vabalo spalva varijuoja nuo pilkos iki mėlynos ir tarnauja kaip kamufliažas. Antsparniai su 3 juodom dėmėm. Antenos iš 11 narelių, ilgos, su juodų plaukų kuokšteliais. Patinų antenos dvigubai viršija kūno ilgį, patelių antenos siekia kūno ilgį.

Biologija

Lerva pagrinde vystosi po džiūstančių bukų (kartais guobų, skroblų, liepų, kaštainių) žieve ir medienoje. Generacijos trukmė nuo 2 iki 3 metų.
Suaugėliai birželio – rugsėjo mėnesiais, minta medžių sula, kartais tupia ant įvairių žiedų. Trindami galines kojas į antsparnius leidžia čirškiantį garsą.

Paplitimas

Vakarinė ir pietinė Europa, Kaukazas, Užkaukazė, Artimieji Rytai.

Apsauga

1986 m. buvo įrašytas į Tarptautinę raudoną knygą kaip grėsmingai nykstanti (Endangered) rūšis. 1996 m. statusas pakeistas į pažeidžiamus (Vulnerable).
Taip pat įrašytas į ES Buveinių Direktyvos II-ą priedą kaip prioritetinė rūšis.
Čašnikai

Istorija

Čašnikai minimi 1504 m., priklausė Lietuvos Didžiajai Kunigaikštystei. 1558 m. Ivanas rūstusis užgrobtame dešiniajame upės krante pastatė tvirtovę, ji nugriauta 1968 m. 1564 m. Čašnikų mūšyje Mikalojus Radvila Rudasis ir Grigalius Chodkevičius sumušė rusų kariuomenę, žuvo jos vadas Petras Šuiskis. 1567 m. liepos 20 d. antrajame Čašnikų mūšyje Lietuvos Didžiosios Kunigaikštystės kariuomenė, kuriai vadovavo Braslavo vaivada Romanas Sanguška dar kartą sumušo rusus.
Nuo 1793 m. Čašnikai priklausė Rusijos imperijai, 1919–1924 m. – Rusijos TSR, nuo 1924 m. priklauso Baltarusijai. Miesto teises gavo 1791 m., pakartotinai – 1966 m.

Ekonomika

Pro Čašnikus eina geležinkelis Lepelis-Orša. Išplėtota medžio, linų apdirbimo, popieriaus, maisto pramonė, durpių briketų gamyba.
Jankas Valkanovas

Biografija

2007–2008 m. žaidė FBK Kaunas klube, su kuriuo tapo Lietuvos čempionu.
Gabrielė Gylytė-Hein

Gabrielė Gylytė-Hein (g. 1980 m. Vilniuje) – lietuvių pianistė, gyvenanti Vokietijoje. Lietuvos Garbės konsulė, Lietuvos-Vokietijos forumo vadovė.

Išsilavinimas

Baigusi Nacionalinę M. K. Čiurlionio menų gimnaziją (mokytoja – M. Lapėnaitė), nuo 1998 Gabrielė Gylytė studijavo Lietuvos muzikos ir teatro akademijoje (muzikos pedagogas – prof. Petras Geniušas), bakalaurė. Gavusi Lietuvos valstybinę ir Sauliaus Karoso paramos fondo stipendijas, nuo 2003 m. studijavo Frankfurto prie Maino aukštojoje muzikos ir vaizduojamųjų menų mokykloje (prof. Lev Natochenny).
Gabrielė Gylytė ištekėjusi; vyras vokietis Hein.